274301 Wikipedia
274301 Wikipedia on asteroidide vöösse kuuluv asteroid, mis avastati 25. augustil 2008 Ukrainas Andrušivka astronoomiaobservatooriumis. Asteroid sai nime võrguentsüklopeedia Wikipedia järgi. Asteroidi number 274301 kinnitati 18. aprillil 2011. 27. jaanuaril 2013 kinnitas väiketaevakehade nomenklatuurikomitee (Committee for Small Body Nomenclature) ka nime Wikipedia, milleks tegi algse ettepaneku Ukraina vikipedist Andri Makuhha ja mille edastas komiteele observatooriumi omanik Juri Ivaštšenko. 274301 Wikipedia teeb tiiru ümber Päikese 3,68 aastaga.